Mohammad Zahir Shah

Si Mohammed Zahir Shah (Pashto/Dari: , 15 Oktobre 1914 – 23 Hulyo 2007) iyo an ultimong hade kan Apganistan, na namoon poon 8 Nobyembr 1933 sundo 17 Hulyo 1973 kun kasuarin napatalsik sya sa sa pwesto. Nagserbi nin sobra sa 39 taon, si Zahir iyo na an pinakahalawig na naglingkod na hade nin Apganistan poon pa kan an Imperyong Durrani natogdas kan ika-18ng siglo. Saiyang napalakbang an relasyon diplomatiko kan Apganistan sa dakul na mga nasyon, kairiba na an sa duwang ibong kan inapod na Malipot na Gera. Kan mga 1950, si Zahir Shah pinu'nan nang mamoderno an Apganistan, sagkod na makapanday asin makamukna' nin  bagong konstitusyon asin nin sistemangmonarkiyang konstitusyonal. Nagpangimbabaw nin daing kinikilingan na paggobernar, an halawig na pamomoon niya nagdanay an katoninongan sa nasyon na natunaw mansana pakalihis kan siya mahale sa katongdan.

Kan 1973, manta si Zahir Shah nagbabakasyon sa Italya, an saiyang rehimen binungkal sa sarong coup d'etat na pinamayohan mansana kan saiyang pinsan asin dating primer ministro, na si Mohammed Daoud Khan, na nagtogdas nin solong-partidong republika, na ini bagay na nagtapos sa labis 225ng taon na pasigeng monarkikal na gobyerno. Si Zahir Shar dagos na nag'estar sa Roma sagkod 2002, asin ta nagbalik sa Apganistan sana kan marungkab an gobyernong Taliban. Siya ginawadan kan titulong Ama kan Nasyon, na saiyang kinamtan sagkod siya nagadan kan 2007.

Panluwas na takod

C-SPAN: Afghan King & Queen 1963 Visit to U.S. Reel America Preview (bidyo)
Mohammad Zahir Shah sa Encyclopædia Britannica
Zahir Shah: The last king of Afghanistan, Robert Fisk, The Independent
 Profile, The Observer

 interviews Zahir Shah videos
 interwies Zahir Shah in written

Toltolan

 Mga hade nin Apganistan
 Ika-20ng siglong mga politikong Apgan
Mga tribung Pashtun